CELEX: 32020D0209
Language: hu
Date: 2020-02-14 00:00:00
Title: A Bizottság (EU) 2020/209 végrehajtási határozata (2020. február 14.) az afrikai sertéspestis görögországi előfordulásával összefüggő egyes védekezési intézkedésekről (az értesítés a C(2020) 962. számú dokumentummal történt) (Csak a görög nyelvű szöveg hiteles) (EGT-vonatkozású szöveg)

17.2.2020   
               
               
                  HU
               
               
                  Az Európai Unió Hivatalos Lapja
               
               
                  L 43/74
               
            
         A BIZOTTSÁG (EU) 2020/209 VÉGREHAJTÁSI HATÁROZATA
         (2020. február 14.)
         az afrikai sertéspestis görögországi előfordulásával összefüggő egyes védekezési intézkedésekről
         (az értesítés a C(2020) 962. számú dokumentummal történt)
         (Csak a görög nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     Az afrikai sertéspestis a házisertéseket és a vadon élő sertéseket sújtó fertőző vírusos betegség, amely súlyosan érintheti a sertéstenyésztés jövedelmezőségét, megzavarva az Unión belüli kereskedelmet és a harmadik országokba irányuló exportot.
                  
               
                     (2)
                  
                  
                     Az afrikai sertéspestis kitörése esetén fennáll a veszély, hogy a kórokozó más sertéstenyésztő gazdaságokra, illetve vadon élő sertésekre is átterjed. Ily módon a betegség az élő sertések vagy az azokból előállított termékek kereskedelme révén egyik tagállamról a másikra, vagy harmadik országokra is átterjedhet.
                  
               
                     (3)
                  
                  
                     A 2002/60/EK tanácsi irányelv (3) az Unió területén alkalmazandó minimumintézkedéseket határoz meg az afrikai sertéspestis elleni védekezés érdekében. A 2002/60/EK irányelv 9. cikke előírja, hogy az említett betegség kitörése esetén védő- és megfigyelési körzeteket kell létrehozni, melyekben az irányelv 10. és 11. cikkében meghatározott intézkedéseket kell alkalmazni.
                  
               
                     (4)
                  
                  
                     Az afrikai sertéspestisnek a görögországi Széresz (Serres) regionális egységben való kitörését követően Görögország tájékoztatta a Bizottságot az afrikai sertéspestissel kapcsolatosan a területén fennálló helyzetről, és a 2002/60/EK irányelv 9. cikkének megfelelően védő- és megfigyelési körzeteket hozott létre, ahol alkalmazzák az említett irányelv 10. és 11. cikkében említett intézkedéseket.
                  
               
                     (5)
                  
                  
                     Az (EU) 2020/181 bizottsági végrehajtási határozatot (4) a Bizottság azt követően fogadta el, hogy Görögországban a 2002/60/EK irányelv 9. cikkében előírtaknak megfelelően védő- és megfigyelési körzeteket hoztak létre.
                  
               
                     (6)
                  
                  
                     Az (EU) 2020/181 végrehajtási határozat elfogadásának időpontja óta nem változott a görögországi járványügyi helyzet az afrikai sertéspestis Széresz regionális egységben való kitörése tekintetében, és ennek megfelelően Görögország végrehajtotta az előírt ellenőrző intézkedéseket, és további megfigyelési adatokat gyűjtött.
                  
               
                     (7)
                  
                  
                     Az Unión belüli kereskedelem szükségtelen megzavarását megelőzendő, valamint a harmadik országok által létrehozott indokolatlan kereskedelmi akadályok elkerülése érdekében az érintett tagállammal együttműködve indokolt uniós szinten meghatározni a Görögország által az afrikai sertéspestis tekintetében kijelölt védő- és megfigyelési körzeteket. Az említett védő- és megfigyelési körzetek a szóban forgó tagállamban tapasztalható jelenlegi járványügyi helyzetet figyelembe véve kerültek megállapításra.
                  
               
                     (8)
                  
                  
                     Ennek megfelelően e határozat mellékletében fel kell tüntetni a Görögországban létesített védő- és megfigyelési körzeteket, és meg kell határozni a szóban forgó körzetek fenntartásának időtartamát.
                  
               
                     (9)
                  
                  
                     Ezenkívül az (EU) 2020/181 végrehajtási határozatot hatályon kívül kell helyezni és e határozatot kell a helyébe léptetni.
                  
               
                     (10)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Görögország gondoskodik arról, hogy a 2002/60/EK irányelv 9. cikkének megfelelően kialakított védő- és megfigyelési körzetek magukban foglalják legalább az e határozat mellékletében védő- és megfigyelési körzetekként felsorolt területeket.
         
         
            2. cikk
            Az (EU) 2020/181 végrehajtási határozat hatályát veszti.
         
         
            3. cikk
            Ezt a határozatot 2020. április 6-ig kell alkalmazni.
         
         
            4. cikk
            Ennek a határozatnak a Görög Köztársaság a címzettje.
         
         
            Kelt Brüsszelben, 2020. február 14-én.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról (HL L 192., 2002.7.20., 27. o.).
         
            (4)  A Bizottság (EU) 2020/181 végrehajtási határozata (2020. február 7.) az afrikai sertéspestis görögországi előfordulásával összefüggő egyes átmeneti védekezési intézkedésekről (HL L 37., 2020.2.10., 8. o.).
      
      
         
            MELLÉKLET
            
                        Görögország
                     
                     
                        Az 1. cikkben említett területek
                     
                     
                        Az alkalmazási időszak vége
                     
                  
                        Védőkörzet
                     
                     
                        Municipality of Visaltias (Serres Regional Unit)
                     
                     
                        2020. április 6.
                     
                  
                        Megfigyelési körzet
                     
                     
                        In Thessaloniki Regional Unit:
                        
                                    —
                                 
                                 
                                    Municipality of Lagada,
                                 
                              
                                    —
                                 
                                 
                                    Municipality of Volvis.
                                 
                              In Serres Regional Unit:
                        
                                    —
                                 
                                 
                                    Munipality of Iraklia,
                                 
                              
                                    —
                                 
                                 
                                    Municipality of Serron,
                                 
                              
                                    —
                                 
                                 
                                    Municipality of Amfipolis,
                                 
                              
                                    —
                                 
                                 
                                    Municipality of Emmanouil Pappa,
                                 
                              
                                    —
                                 
                                 
                                    Municipality of Neas Zichnis.
                                 
                              
                     
                        2020. április 6.